钦定古今图书集成/明伦汇编/氏族典/第114卷 > 《廖用贤尚友录》 > 来阿八赤
## 钦定古今图书集成/明伦汇编/氏族典/第114卷 > 《廖用贤尚友录》 > 来阿八赤

按《元史来阿八赤传》：“阿八赤，宁夏人。父术速忽里，归
太祖，选居宿卫。宪宗即位，大举伐宋，攻钓鱼山，选宿
卫中材力可任用者，以阿八赤奉命往监元帅纽邻
军，遏宋人援兵。至元七年，南征襄樊，命阿八赤督运，
二日而毕，世祖大悦。十四年，授中顺大夫。十八年，授
通奉大夫、益都等路宣慰使都元帅，发兵万人开运”
河。运河既开，迁胶莱海道漕运使。二十一年，调同佥
宣徽院事。辽左不宁，复授征东招讨使。二十二年，征
交趾，授湖广等处行中书省右丞，中毒矢卒。子寄僧，
为水达达屯田总管府达鲁花赤，迁雷州路总管，卒。
孙完者不花，同知潮州路总管府事。次秃满不花、也
先不花、大不花，